text: Coop lukker en stribe butikker i Sydjylland
  01 februar 2015 kl. 14.22
  Seks Fakta butikker må dreje nøglen rundt på grund af utilfredsstillende drift.
  Der bliver længere mellem dagligvarer butikkerne i TV SYDs sendeområde. Coop der ejer de to kæder Fakta og Brugsen, har netop meddelt, at flere at deres butikker skal lukke.
  Det drejer sig om Fakta i Jelling, Brædstrup, Mosevej i Kolding, Egtved, Augustenborg og Padborg.
  Coop skriver i en pressemeddelelse, at der ikke er udsigt til, at de vil kunne vende udviklingen, så de kan opnå overskud indenfor en overskuelig fremtid.
  De faste medarbejdere der bliver berørt, vil så vidt muligt blive tilbudt job andre steder i Coop.
  Super Brugsen i Sdr. Omme er ikke omfattet af lukningerne, som vi fejlagtigt tidligere har fortalt
  